CELEX: C2004/262/19
Language: el
Date: 2004-10-23 00:00:00
Title: Απόφαση του Δικαστηρίου (πέμπτο τμήμα), της 9ης Σεπτεμβρίου 2004, στην υπόθεση C-113/03, Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Τηλεπικοινωνίες — Οδηγία 97/33/ΕΟΚ — Υπηρεσία φορητότητας αριθμού — Μη γεωγραφικοί αριθμοί)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 9ης Σεπτεμβρίου 2004
   στην υπόθεση C-113/03, Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Τηλεπικοινωνίες - Οδηγία 97/33/ΕΟΚ - Υπηρεσία φορητότητας αριθμού - Μη γεωγραφικοί αριθμοί)
   (2004/C 262/19)
   Γλώσσα διαδικασίας: η γαλλική
   Στην υπόθεση C-113/03, με αντικείμενο προσφυγή λόγω παραβάσεως την οποία άσκησε βάσει του άρθρου 226 ΕΚ στις 13 Μαρτίου 2003 η Επιτροπή των Ευρωπαϊκών Κοινοτήτων (εκπρόσωποι: C. Giolito και M. Shotter) κατά της Γαλλικής Δημοκρατίας (εκπρόσωποι: G. de Bergues και C. Lemaire), το Δικαστήριο (πέμπτο τμήμα), συγκείμενο από τους C. Gulmann (εισηγητή), πρόεδρο τμήματος, S. von Bahr και R. Silva de Lapuerta, δικαστές, γενικός εισαγγελέας: F. G. Jacοbs, γραμματέας: R. Grass, εξέδωσε στις 9 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Η Γαλλική Δημοκρατία, παραλείποντας να φροντίσει ώστε να είναι δυνατή το αργότερο μέχρι την 1η Ιανουαρίου 2000 η δυνατότητα «φορητότητας» των μη γεωγραφικών αριθμών, όπως επιτάσσει το άρθρο 12, παράγραφος 5, της οδηγίας 97/33/ΕΚ, του Ευρωπαϊκού Κοινοβουλίου και του Συμβουλίου της 30ής Ιουνίου 1997 για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ), όπως τροποποιήθηκε με το άρθρο 1, παράγραφος 2, της οδηγίας 98/61/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 1998, σε ό,τι αφορά τη φορητότητα των αριθμών και την προεπιλογή φορέα, παρέβη τις υποχρεώσεις που υπέχει από την οδηγία αυτή.
            
         
               2.
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 113 της 10.5.2003.